Yuqorichirchiqda 42 yoshli ayolni janjal oqibatida pichoqlab qo‘ygan erkak qo‘lga olindi

Yuqorichirchiq tumanida 42 yoshli ayolni pichoq bilan o‘ldirib qo‘ygan shaxsga nisbatan jinoyat ishi qo‘zg‘atildi. Bu haqda Bosh prokuratura matbuot xizmati “Daryo”ga ma’lum qildi.
Ma’lumotlarga ko‘ra,2019-yilning 24-oktabr kuni soat 20:00 larda Yuqorichirchiq tumani Nurli Zamin mahallasida istiqomat qiluvchi 1964-yilda tug‘ilgan Ravshan ismli shaxs 1977-yilda tug‘ilgan Guli bilan janjallashib qolgan. Oqibatda Ravshan oshxona pichog‘i bilan Guli tanasinining turli qismlariga bir necha marotaba urib, qasddan o‘ldirgan.
Mazkur holat yuzasidan 25-oktabr kuni tuman prokuraturasi tomonidan Ravshanga nisbatan Jinoyat kodeksining 97-modda 1-qismi (“Qasddan odam o‘ldirish”) bilan jinoyat ishi qo‘zg‘atilgan.